Na temelju članka 13. i članka 14. Zakona o zaštiti od požara („Narodne novine“ broj 92/10) i članka 32. Statuta Općine Kalnik („Službeni glasnik Koprivničko-križevačke županije“ broj 5/13, 4/18, 4/20, 5/21), a po dobivenoj prethodnoj suglasnosti od strane Ministarstva unutarnjih poslova, Područnog ureda civilne zaštite Varaždin, Službe civilne zaštite Koprivnica, Odjela inspekcije Koprivnica KLASA: 245-02/22-11/469, URBROJ: 511-01-393-22-2, od 17. studenoga 2022. godine, Općinsko vijeće Općine Kalnik na 10. sjednici održanoj 29. studenoga 2022. donosi

**ODLUKU**

**o donošenju Procjene ugroženosti od požara i tehnološke eksplozije za Općinu Kalnik**

**i Plana zaštite od požara Općine Kalnik**

**Članak 1.**

Odlukom o donošenju Procjene ugroženosti od požara i tehnološke eksplozije za Općinu Kalnik i Plana zaštite od požara Općine Kalnik (u daljnjem tekstu: Odluka) donosi se Procjena ugroženosti od požara i tehnološke eksplozije za Općinu Kalnik i Plan zaštite od požara Općine Kalnik, izrađeni od strane Defensor, Ustanove za obrazovanje odraslih za poslove zaštite osoba i imovine, Zagrebačka 71, 42000 Varaždin.

**Članak 2.**

Procjena ugroženosti od požara i tehnološke eksplozije za Općinu Kalnik i Plan zaštite od požara Općine Kalnik sastavni su dio ove Odluke, ali nisu predmet objave u „Službenom glasniku Koprivničko-križevačke županije“.

**Članak 3.**

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE**

**OPĆINE KALNIK**

KLASA: 245-01/22-01/01

URBROJ: 2137-23-22-13

Kalnik, 29. studenoga 2022.

**PREDSJEDNICA:**

**Olinka Gjigaš**